recursal/SuperWikiNEXT-32B huggingface dataset:
**Такс** (англиски: *Tux*), познат и како **Пингвинот Такс** е официјалната маскота на Линукс јадрото.

Потекло
-------

Концептот за линукс маскота бил предложен од Линус Торвалдс, авторот на Линукс. Такс бил направен од Лери Евинг во 1996, по првичен предлог на Алан Кокс. Првата личност која го нарекла пингвинот „Такс" била Џемјс Хјуз, според кого тоа значи „(T)orvalds (U)ni(X)".
Тукс бил дизајниран за натпревар за Линукс лого. Збунувачки, имало три паралелни натпревари и Такс не победил на ниеден од нив. Ова е причината зошто Такс се наведува како маскота, а не лого. Слики од некои од другите предлози можат да се најдат на оваа страница. Такс бил направен од Лери Евинг користејќи ГИМП (слободен софтвер за графика) и бил издаден под следните услови

*Permission to use and/or modify this image is granted provided you acknowledge me lewing@isc.tamu.edu and The GIMP if someone asks.*
Такс стана икона за Линукс и СС организациите, а една Британска Линукс корисничка група посвоила жив Африкански Пингвин во Бристолската зоолошка градина по повод еден Торвалдсов роденден.

Употреба
--------

Такс е ѕвезда во многу игри, вклучувајќи го и Tux Racer, во кој корисникот го води Такс низ различни ледени ридови на неговиот стомак, пробувајќи да фати харинги и да ја достигне временската граница.

Во некои линукс дистрибуции, Такс го поздравува корисникот за време на подигање на системот, а кај повеќе-обработувачкките системи се прикажуваат повеќе такс-ови.

Благодарност до Такс
--------------------

Во филмот Мадагаскар, пингвините кажуваат свој коментар за сцените. Кога Прајват се мачи со користењето на еден компјутер, Скипер му коментира „Ми кажа дека знаеш Линукс, Прајват!"
| 
Поврзано |
| --- |
| * Настани во 046 година
* Државни водачи по година
 |

Ова е **список на државни водачи, премиери, и други водачи**  во **046** година. 
Ова е **список на државни водачи** во 046 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.

Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.

Европа
------

Азија
-----

Африка
------

Јужна Америка
-------------

Северна Америка
---------------

Австралија со Океанија
----------------------

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**Прирок** — еден од главните составни елементи на реченицата.Тој го претставува името на глаголското дејствие. Традиционалната граматика го гледа прирокот како еден од двата главни елементи во реченицата, покрај подметот. Функцијата на прирокот е да го модифицира подметот. Според современите теории на синтаксата, прирокот соодветува со главниот глагол во реченицата, како и кои било помошни глаголи кои може да се искористат. Современата теорија не ги вклучува подметот и именската фраза на предметот во прирокот.

Прирокот и традиционалната граматика
------------------------------------

Прирокот во традиционалната граматика се дефинира како составен елемент според кој е карактеризиран подметот. Така, прирокот може да е исказ кој може да биде „вистинит" за нешто. Според тоа, исказот „се движи" е вистинит за сите дејства кои се во движење. Класичното сфаќање за прирокот било усвоено горе-долу директно во грчките или латинските граматики и од таму во останатите граматики. Прирокот е еден од главните елементи на реченицата и прирокот го модифицира подметот. Прирокот мора да содржи глагол, а пак глаголот може да побара или подржи останати реченични елементи како што се предмет, *предикативи* или *адјункти*.

Таа **танцува**. прирок со само еден глагол
Томе **чита книга**. прирок со глагол и директен предмет
Мајката на Томе, Јана, **ми даде подарок**. прирок составен од глагол, индиректен и директен предмет
Таа **слуша радио**. прирок со глагол и прилошки предмет
Тие **го избрале него за претседател**. прирок со глагол, предмет и прирочка именка
Таа **го сретна него во паркот**. прирок со глагол, предмет и адјункт
Таа **е во паркот**. прирок со глагол и предлошка фраза
Прирокот дава информации за подметот, за тоа кој е подметот, што работи подметот или каков е подметот. Врската меѓу подметот и прирокот понекогаш се нарекува нексус. *Прирочка именска фраза* е именска фраза која функционира како главен прирок во реченицата, како на пример во реченицата „Џорџ III е кралот на Англија", каде „кралот на Англија" е прирочката именкска фраза. Подметот и именската фраза мора да се поврзани со глагол-врска или наречен копуларен глагол. *Прирочка придавка* е придавка која функционира како прирок, како во реченицата „Стефан е убав", каде „убав" е прирочка придавка. Како и кај прирочката именска фраза, така и тука, подметот и придавката мора да се поврзани со глагол-врска.

Прирокот во македонскиот јазик
------------------------------

Главна статија: Прирок во македонскиот јазик
Состав на прирокот во македонскиот јазик.

Наводи
------

1. ↑  See Kroeger (2005:53).
2. ↑  See for instance The American Heritage College Dictionary (1993:1077) and The Miriam Webster's Dictionary (2004:566).

Поврзано
--------

* Подмет
* Предмет
* Глагол
* Реченица

|  |  |
| --- | --- |
| Stub icon | *Оваа статија од областа на лингвистиката е никулец. Можете да помогнете со тоа што ќе ја проширите.** п
* р
* у
 |
| 
Поврзано |
| --- |
| * Настани во 042 година
* Државни водачи по година
 |

Ова е **список на државни водачи, премиери, и други водачи**  во **042** година. 
Ова е **список на државни водачи** во 042 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.

Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.

Европа
------

Азија
-----

Африка
------

Јужна Америка
-------------

Северна Америка
---------------

Австралија со Океанија
----------------------
| 
Поврзано |
| --- |
| * Настани во 065 година
* Државни водачи по година
 |

Ова е **список на државни водачи, премиери, и други водачи**  во **065** година. 
Ова е **список на државни водачи** во 065 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.

Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.

Европа
------

Азија
-----

Африка
------

Јужна Америка
-------------

Северна Америка
---------------

Австралија со Океанија
----------------------
**Средно училиште „Преродба"** (официјално: **Средно општинско училиште Гимназија „Преродба-Рилиндја" - Житоше**; скратено: **СОУ „Преродба"**) — средно училиште во селото Житоше.

Историја
--------

Училиштето било основано на 1 јануари 2014 година како посебен правен субјект од страна на Општина Долнени, откако работело во рамки на ОСУ „Дрита" - Кичево со дисперзирани паралелки.

Настава
-------

Во училиштето наставата се изведува на албански наставен јазик.

Галерија
--------

* ВлезотВлезот
* Спортска салаСпортска сала

Наводи
------

1. ↑  „Образование | Општина ДОЛНЕНИ". *www.opstinadolneni.gov.mk*. Посетено на 2022-01-02.
2. ↑  „Службен весник на Општина Долнени" (PDF). *Општина Долнени*. Посетено на 2 јануари 2022.

Координати: 41°25′1″N 21°17′29″E﻿ / ﻿41.41694° СГШ; 21.29139° ИГД﻿ / 41.41694; 21.29139
| 
Поврзано |
| --- |
| * Настани во 078 година
* Државни водачи по година
 |

Ова е **список на државни водачи, премиери, и други водачи**  во **078** година. 
Ова е **список на државни водачи** во 078 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.

Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.

Европа
------

Азија
-----

Африка
------

Јужна Америка
-------------

Северна Америка
---------------

Австралија со Океанија
----------------------
Природните науки бараат објаснувања за тоа како светот околу нас и вселената функционираат. Постојат пет главни гранки (горе лево до долу десно): хемија, астрономија, наука за земјата, физика и биологија.
**Природни науки** се системи на знаења (науки) чија основна цел е да се проучи природата и процесите поврзани со неа. Во групата на природните науки влегуваат математиката, физиката, хемијата, биологијата, сите гранични науки помеѓу овие науки, а понекогаш ја вклучуваме и географијата во групата на природните науки, иако таа е и општествена наука.

Поврзано
--------

* Општествени науки
* Егзактни науки
* Технологија
* Техника

|  |  |
| --- | --- |
| Stub icon | *Оваа статија науката е никулец. Можете да помогнете со тоа што ќе ја проширите.** п
* р
* у
 |


|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85090222
* GND: 4041421-8
* BNF: cb11933235d (податоци)
* NKC: ph115999
* BNE: XX525695

 |

 |
**Славко Танев Лумбарковски** (Битола, 30 март 1922

 — 1 септември 1944

) — македонски партизан и деец на Народноослободителната борба во Вардарска Македонија.

Животопис
---------

Роден е на 30 март 1922 година во Битола. Завршил училиште во родниот град, потоа заминал во Белград да ги продолжи студиите. Подоцна се запишал на Земјоделскиот факултет во Земун. Влегува во НОВМ. Починал на 1 септември 1944 година како заменик политички комесар на Првата македонско-косовска ударна бригада.

Чествување
----------

Во негова чест е именувано основното училиште во селото Новаци со подрачни училишта во околните села Агларци, Бач, Гермијан, Далбеговци, Добромири, Живојно, Рапеш и Рибарци.

Исто така една улица во Битола, улица што ги спојува ул. Цар Самоил со ул. Св. Кирил и Методиј, го носи неговото име.

Наводи
------

1. ↑  *Загинати во Народноослободителната и Антифашистичка војна на Македонија од 1941 до 1945 година, стр 2*, Архивирано од изворникот на 2013-12-25, Посетено на 2021-02-09
2. ↑  *Сојуз на борци од НОАВМ Битола*, Архивирано од изворникот на 2014-05-08, Посетено на 2011-01-05
3. ↑  „Годишна програма за работа на ООУ „Славко Лумбарковски" - Новаци за учебната 2021/2022 година". стр. 7.
4. ↑  Славко Лумбарко на Гугл мапи
**„Илија Николовски Луј"** — средно училиште во Скопје, Општина Центар.

Основање и развојот
-------------------

Државниот музичко-балетскиот училиштен центар „Илија Николовски - Луј" од Скопје, основан 1945 година, е училиште од посебен интерес за државата. Во него се образуваат кадри од музичката и балетската уметност и како единствен центар од ваков вид тој претставува јадро од кое произлегуваат идните музички и балетски уметници и педагози, кореографи, диригенти, композитори и други музички и балетски културни дејци.

Центарот е поделен на основно и на средно образование.
Дејноста во основното музичко и балетско образование се одвива во две насоки: масовно ширење на музичката и балетската култура и професионално насочување на учениците од основниот оддел кон средното насочено образование.
Во основното музичко и балетско образование се опфатени ученици од градските и приградските населби на Скопје.
Во средното образование се образуваат кадри од образовните профили: музичар-изведувач, музичар теоретичар, балетски играч - балерина и фолклорен играч. Во средно образование се опфатени ученици од различни градови на Република Македонија.
Образовниот профил музичар изведувач ги опфаќа следниве професии: пијанист, виолинист, виолист, виолончелист, контрабасист, гитарист, харфист, флејтист, обоист, кларинетист, саксофонист, хорнист, тромбонист, фаготист, трубач, соло пејач, хармоникаш, изведувач на ударни инструменти.

Учество на натпревари
---------------------

Освоени награди
---------------

Познати личности кои учеле во ова училиште
------------------------------------------

* Благоја Чешларов - трубач, музички педагог, музички продуцент во Радио Скопје
* Ирена Ветерова - светски позната балерина
* Ламбе Алабаковски - пејач
* Викторија Лоба - пејачка

Познати личности кои предавале во ова училиште
----------------------------------------------

* Зуица Лазова - македонска фолк пејачка
* Зоран Џорлев - македонски музичар и виолинист

Надворешни врски
----------------

* Архивирано на 14 април 2009 г. Мрежно место на училиштето
* Портал за основните и средните училишта во Македонија Архивирано на 16 октомври 2011 г.
* Официјално мрежно место на Министерството за образование и наука
**Славка Чакарова-Пушкарова** – македонска учителка и револуционерка.

Животопис
---------

Родната куќа на Славка, и фотографија од нејзината мајка
Славка Чакарова е родена во 1879 година во Струга, во семејството на Георги Чакаров и Агнија Чакарова. Нејзините браќа Александар и Станислав се исто така револуционери, а нејзината сестра, Анастасија Узунова, е мајка на деецот на ВМОРО, Христо Узунов. Славка завршила во женската гимназија во Солун, а потоа работела како учителка во Струга. Заедно со Костадина Хаџова, со својата сестра, Царева Голабова и други, го оформила женското здружение „Светлина". Славка Чакарова го сошила знамето на првата чета која делувала во околината. Знамето е направено од црно кадифено платно од едната страна, и од црвено платно од другата страна. Две години подоцна, Славка Чакарова направила друго знаме, со лав и девојка во синџири и расплетена коса. Тоа знаме го користела четата на Милан Матов, а денес се наоѓа во Воено-историскиот музеј. 
Славка Чакарова заминала да работи како учителка во Охрид. Таму околу себе собрала голема група на жени револуционерки: Василка Размова, Поликсена Попантова, Константина Русинска, Клио Самарџиева, Атина Шахова, Аспасија Каневчева, Фанија Шулева, Флора Лештарова. Од Охрид, Славка заминува во Скопје, каде работи како учителка во текот на наредните четири години. Во Скопје се запознала со Никола Пушкаров, братот на Тодор Каблешков и Стојан Каблешков, со кого подоцна се омажила. Поставена е за секретарка на месниот револуционерен комитет, а околу неа се собираат револуционерки, меѓу кои Љуба Ќупева од Велес, Јанка Каневчева од Охрид и Амалија Примџанова, сите идни сопруги на видни дејци на ВМОРО. Пред почетокот на Илинденското востание Славка со групата жени организирале собирање на парични средства за оружје. По избувнување на востанието, Славка била назначена за заменик на Никола Пушкаров, кој заминал во Бугарија за да ја донесе четата.

Во текот на востанието, Славка се обидува да стигне во Струга преку Солун, а со себе носи куршуми и оружје. На станицата во Солун, Славка Пушкарова е запрена, претресена и затворена. Славка Пушкарова била изнесена пред суд, но поради протестите во Бугарија, била ослободена и екстрадирана во Бугарија. 
Во текот на 1906 година, Славка склучува брак со Никола Пушкаров.

Умирела во Софија.

Славка Пушкарова како мотив во уметноста
----------------------------------------

* „Славка Пушкарова" - песна на македонскиот поет Наум Целакоски.

Наводи
------

1. ↑  Матов, Христо Миланов (1993). *Мълчаливецът от Струга: Очерк за живота и делото на македонския революционер Христо Матов*. София: Издание на ВМРО-СМД. стр. 80.
2. ↑  „Парцел 28". София помни. Посетено на 2016-01-11.
3. ↑  Наум Целакоски, *Пролог*, 1998, стр. 33-34.
**Таканскиот јазик** или **таканајски јазик** — американски староседелски јазик кој се зборува во Боливија. Јазикот е мајчин јазик на Таканците, кои се околу 5.000 на број, но само околу 1.800 жители го зборуваат јазикот. Таканскиот јазик е дел од групата на такански јазици. Таканците живеат во долините на реките Бени и Мадре де Диос. Според уставот на Боливија, таканајскиот е еден од службените јазици во Боливија.

Наводи
------

1. ↑  Таканански јазик - *Ethnologue* (XVI изд, 2009)

* Таканајски речник Архивирано на 19 август 2010 г.

Поврзано
--------

* Боливија
* Јазици во Боливија
* Такански јазици

ɤ *Оваа статија поврзана со американските староседелски јазици е никулец. Можете да помогнете со тоа што ќе ја проширите*.
**„Јане Сандански"** — средно училиште во Штип, Општина Штип.

Основање и развој
-----------------

Училиштето било одобрено со одлука на Општина Штип на 9 Септември 1956 година како средно училиште за медицински сестри и акушерки.Било сместено на местото на старата школа за акушерки кое било формирано во 1948 година и се учело 1 година во училиштето сè до 1948 година,евентуално до крајот на 1950 година. Во училишната година 1950/1951 било основано двегодишно училиште за акушерки и работело сè до основачката година 1957/1958 кога било преместено со Средно Медицинско училиште направено само за медицински сестри. Со отворањето на ова училиште, медицинските сестри од ова училиште требало да се грижат за пациентите во клиничкиот центар и клиничките институции. Училиштето имало ученици од различни градови од Македонија. Првиот директор на ова училиште била Кристина Спиридонова, која во тоа време била поранешна директорка на училиштето за акушерки. Таа ги направила сите подготовки за отворањето на училиштето.Првиот инструктор била Блага Белева, медицинска сестра од Штип. Училиштето проширило голем интересет кај луѓето. Предавањата се одржувале во старото училиште за бабици(акушерки) , а интернатот бил сместен во старата зграда на гимназијата.

Учество на натпревари
---------------------

Освоени награди
---------------

Познати личности кои учеле во ова училиште
------------------------------------------

* Соња Стаменкова (р. 1968) — политичарка и градоначалничка на Општина Македонска Каменица

Познати личности кои предавале во ова училиште
----------------------------------------------

Наводи
------

1. ↑  Листа на средни училишта во кои е застапено стручното образование во Република Македонија

Надворешни врски
----------------

* Архивирано на 20 мај 2009 г. Мрежно место на училиштето
* Архивирано на 17 мај 2010 г. Алтернативно мрежно место на училиштето
* Портал за основните и средните училишта во Македонија Архивирано на 16 октомври 2011 г.
* Официјално мрежно место на Министерството за образование и наука
**Регент** (од латински: *regens* - „оној кој владее") е личност избрана за водач на државата наместо монархот, поради неговата малолетност, отсутност или онеспособеност. Личноста која ја врши должноста на регент и *де факто* владее, иако формално монархот е на чело на државата.

Потребата од регентство се должи на потребата некој да управува со државата по смртта на неприкосновениот монарх и прекинување на предвидената наследна линија, во тој случај парламент одредува регент кој ја врши должноста шеф на државата сè додека не се избере нов монарх од некоја од споредните наследни линии или сè додека малолетниот монарх не стане полнолетен. За регент начјесто се бираат членови на потесното семејство на претходниот владетел или членови на кралскиот двор од повисок ранг.
**„Револуцијата од 1911"** (кинески: 辛亥革命) — кинески филм од 2011 година во режија на Тао Хаи, Веи Ли и Џанкванг Танг. Главните улоги ги играат: Џеки Чен, Винстон Чао и Џоан Чен.

Синопсис
--------

Во филмот се прикажуваат настаните од револуцијата која довела до создавањето на Република Кина, кога војската предводена од Сун Јат Сен ја симнала дистанијата Џинг од власта. На почетокот на 20 век, Кина се наоѓа во голема криза: државата е поделена меѓу неколку политички фракции кои се во непријателски односи меѓу себе. Реформите спроведени неодамна не даваат резултати, а населението страда од голема беда и глад. На власт е династијата Џинг, а царот има само седум години. Хуанг Џинг се враќа од Јапонија каде го изучувал модерното војување. Гледајќи дека државата се распаѓа, тој чувствува обврска да земе оружје и да се бори против власта...

Наводи
------

1. ↑  Револуција 1911 (пристапено на 4.6.2022)
Германски ребус од околу 1620 година.
**Ребус** - вид енигматска задача во која се претставени слики или цртежи чии имиња се дел од решението. Решението за загатката може да биде само еден збор, или цела реченица или израз.

Елементи на ребусот
-------------------

Во ребусот се претставени слики. Називот на секоја слика претставува еден дел од решението. Сликите најчесто се наредени од лево кон десно и се решаваат по тој редослед.

Ако решението на загатката е тешко да се претстави во целосните називи на сликата, може да се одземат од името на секоја слика еден или два гласа од почетокот или крајот на зборот. Тогаш пред или зад сликата се става апостроф, што покажува дека треба да се одземе еден глас/буква. Колку повеќе апострофи, толку повеќе гласови се одземаат. Прекумерната употреба на апострофи не е популарна.

Понекогаш сликата се вклопува во решението речиси совршено, но потребен е еден глас за да се смени името на сликата. Потоа, веднаш до сликата, се пишува кој глас треба да се замени со кој глас.

За потешки загатки, се остава простор за правилно решение кој со бројот на ќелии укажува колку гласови содржи конечното решение.

Понекогаш со ребусите се става бројчен клуч. Во клучот, секој број означува колку гласови има во насловот за одредена слика.

Буквен ребус
------------

Буквениот ребус е посебен вид ребус во кој се користат само букви. Конечното решение се добива со толкување на односот помеѓу буквите. Во вакви загатки, предлозите како што се во, од, на, кај играат важна улога.

Историја
--------

Во историјата, ребуси се појавуваат во хералдиката. Благородништвото често го претставувало нивното име на нивните грбови и штитови со ребус. Тие исто така се појавуваат во уметноста, каде што сликарите, кога сликаат портрети на некоја личност, честопати сликаат предмет или животно до нив, кое со своето име асоцира на името на лицето од сликата.

Наводи
------

1. ↑  „ребус" — Дигитален речник на македонскиот јазик
2. ↑  „ребус" — Официјален дигитален речник на македонскиот јазик

Надворешни врски
----------------

|  |  |
| --- | --- |
| Ризница | „Ребус" на Ризницата ? |

* How to solve Rebus puzzles.
* An example of using chinese-like characters to write English.
* The online music review La Folia offers rebuses derived from composers' names Архивирано на 17 март 2012 г.
* Online rebus generators, automatically convert any text into a rebus:
	+ festisite.com
	+ rebus.club High quality generator due to the use of a special purpose Edit distance algorithm.
	+ rebus1.com.
* Collection of interesting Rebus Puzzles
Локациска карта на Грција
**Ревитуса** (грчки: Ρεβυθούσα) - мал остров во Саронскиот Залив, ненаселен со површина од 0,18 квадратни километри. Се наоѓа на 500 метри јужно од брегот на Агија Триада (Света Троица), во заливот Пахи Мегара и 900 метри западно од Саламина. Ревитуса административно припаѓа на Саламина од 2001 година.

Терминална станица за течен природен гас
----------------------------------------

Од 1999 година, една од најважните национални инфраструктури во Грција, работи на терминалот за течен природен гас Ревитуса.

Тој е еден од трите извори на снабдување на Националниот систем за пренос на гас и една од десетте слични станици кои работат денес низ Медитеранот и Европа. Таму се истоваруваат и примаат товари со природен гас во течен облик, кои во земјава пристигнуваат со цистерни. Течниот природен гас се складира во два резервоари со вкупен капацитет од 130.000 кубни метри. Потоа, во посебните капацитети на блокот се претвора во гас и го напојува Националниот систем за природен гас.

Во октомври 2007 година, операторот DESFA ја завршил работата за надградба на Терминалот за течен природен гасРевитуса, остварувајќи една од најважните инвестиции во енергетската инфраструктура на земјата. Со оваа надградба, станицата сега може да прима и преработува до тројно количество природен гас и да му обезбеди на Националниот преносен систем 5,2-5,3 милијарди кубни метри годишно. Конкретно, проектот вклучувало проширување на инфраструктурата и подобрување на опремата за зголемување на капацитетот за гасификација на централата на 1.000 кубни метри гас на час, од 271 кубен метар на час.

Наводи
------

1. ↑  „Revithousa, first edition translated directly from the Greek wikipedia term". 18 октомври 2019. Посетено на 13 ноември 2021.
2. ↑  „No. 6821/C5-908: Ratification of the results of the actual population of the general population census of 18 March 2001" (PDF). ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ. 12 јуни 2012. Посетено на 13 ноември 2021.
3. ↑  Η Ρεβυθούσα ανοίγει τις πύλες της - tovima.gr
4. ↑
5. ↑  „LNG Facility, An important energy asset". *DESFA*.

Надворешни врски
----------------

* Терминална станица за течен природен гас
* Терминална станица на течен природен гас во Ревитуза - www.promitheas.org.gr
**Прстофат** — мала, неодредена количина на супстанција, обично во прав како сол, шеќер или зачин. Тоа е „количината што може да се земе помеѓу палецот и показалецот".  Според ДРМЈ тоа е „онаа количина од нешто колку што може да се земе со два-три прста".

Некои производители на мерни лажици и некои американски книги за готвење даваат попрецизни еквиваленти, обично 1⁄8 1⁄16,  или дури 1⁄24 кафена лажичка,  но не постои општоприфатен стандард.

Наводи
------

1. ↑  *Oxford English Dictionary* *s.v.*, definition 12
2. ↑  Rowlett, Russ (December 2003). „Units: P". *How Many? A Dictionary of Units of Measurement*. University of North Carolina at Chapel Hill. recently kitchen supply stores... have begun selling sets of "minispoons" in which the spoon labeled "pinch" is designed to hold exactly 1/2 dash or 1/16 teaspoon, which is roughly 0.01 fluid ounce or 0.3 milliliter.
3. ↑  „прстофат" — Дигитален речник на македонскиот јазик
4. ↑  Rowlett, Russ (December 1998). „Units: P". *How Many? A Dictionary of Units of Measurement*. University of North Carolina at Chapel Hill. Архивирано од изворникот на December 3, 1998.
5. ↑  „Size So Totally Doesn't Matter". *OChef*. Посетено на 28 October 2016.
**Пршутијада** е традиционален, гастрономски, туристички, натпреварувачки саем на сувомеснати производи, кој се одржува секоја година во јануари во селото Мачкат, помеѓу Ужице и Златибор. Оваа манифестација се одржува од 2001 година. На саемот се избираат најдобрите српски сувомеснати производи, каде централниот производ е пршута, а околу 20 производители ги претставуваат ужичкото говедскa, свинска и овча пршута, сланината, стељата и колбасита.

Технологијата за производство на ужичка пршута или златиборска пршута не е променета стотици години. Мачкат се наоѓа на идеална надморска височина за сушење на пршута, од 700 метри, измешана е средоземната и континенталната клима и на оваа подрачје се наоѓа „роза на ветровите" (српски јазик:„ружа ветрова").

Наводи
------

1. ↑  „Сајт "Златибор"".
2. ↑  „Блиц о пршутијади".

|  |  |
| --- | --- |
| Stub icon | *Оваа статија поврзана со Србија е никулец. Можете да помогнете со тоа што ќе ја проширите.** п
* р
* у
 |
**Псачки манастир** — средновековен македонски православен христијански манастир кој се наоѓа во селото Псача во областа Славиште. Сместен е на искачување над селото Псача во шума, од каде се пружа поглед на целото Славишко Поле.

Цркви
-----

Главна статија: Црква „Св. Никола" - Псача
Историските податоци се оскудни, но се смета дека е изградена во 1354 година. Црквата, како и нејзиниот ктитор властелинот Влатко со неговиот татко кнезот Пасхач се спомнуваат во една повелба издадена на 25 март 1358 година со која им било одобрено црквата да ја приложат на светогорскиот манастир Хиландар. Врз основа на оваа повелба како зачуваните портрети на фрескоживописот на јужниот ѕид во црквата може да се заклучи дека севастократорот Влатко и неговиот татко кнезот Паскач се ктитори на црквата. Најверојатно, од името на кнезот Пасхач потекнува и името на селото Псача. Над западната влезна врата во црквата некогаш постоел натпис за кој се претпоставува дека бил уништен во 1876 година поради тоа што во него се спомнувале кралевите Урош и Волкашин. Портретите на овие владетели се претставени на северниот ѕид, но натписите што се наоѓале до нив исто така биле уништени.

Галерија
--------

* Поглед на старите дабови дрвја во дворот на манастиротПоглед на старите дабови дрвја во дворот на манастирот
* Дел од дворот на манастиротДел од дворот на манастирот
* Гробиштата во дворот на манастиротГробиштата во дворот на манастирот
* Камбанаријата и гробиштата крај манастирската цркваКамбанаријата и гробиштата крај манастирската црква
* Дворот на манастирот и поглед кон Славишко ПолеДворот на манастирот и поглед кон Славишко Поле

Наводи
------

1. ↑  Балабанов, Коста (2009). Блаже Ристовски (уред.). *Македонска енциклопедија*. **2**. Скопје: МАНУ. стр. 1333.
2. 1 2  „Св. Никола, с. Псача". Скопје: Македониум. Посетено на 25 ноември 2015.

Надворешни врски
----------------

* Псачки манастир на Ризницата ?
* Манастирот на страницата на епархијата[*мртва врска*]
Вакафите на Сунгур Чауш од битолските сиџили, 1435 година
**Сунгур Чауш-бег** турски: *Sungur Çavuş Bey*) — отомански војсководец од 15 век, еден од генералите на султанот Мурат II.

Животопис
---------

Тој е роден како христијанин и како дете бил земен како данок во крв. Тој станал војсководец на Мурат II. Според турскиот историчар Мехмед Тефик, автор на „Историјата на Битолскиот Вилает". Едно од неговите први дела е изградбата на Сунгур Чауш-беговата џамија во 1434/35 година на местото на стара црква.

Поврзано
--------

* Сунгур Чауш-бегова џамија

Наводи
------

1. 1 2  „Сунгур Чауш-бег џамија– една од најстарите џамии на Балканот (срушена 1956 година)". Bitola.info. Посетено на 23 март 2022.
Седумте архангели на православна икона
Седум архангели на англиканската витража
Системот на **седум архангели** кои претстојат пред престолот Божји е стар обичај на гледање кај аврамските религии. За првпат оваа седморка се јавува во *1 Енох*, а потоа различен состав наведен е од Псевдо-Дионисиј, а пак трет состав од папата Григориј I. Постои и друг состав во рамките на католицизмот.

Според православието тие се:

* Михаил — началник и војвода
* Гаврил
* Рафаил
* Урил
* Салатил
* Јегудил
* Варахил

Според англиканството тие се:

* Михаил
* Гаврил
* Рафаил
* Урил
* Јофил
* Камаил
* Задкил

Наводи
------

1. ↑  Собор на св. Архангел Михаил и сите бестелесни небесни сили Архивирано на 6 јули 2008 г. (македонски)

Категорија
----------

* Хиерархија на ангели
* Олимписки духови

  



|  |
| --- |
| **Седум свети архангели** |
| Варахил | Гаврил | Јегудил | Михаил | Рафаил | Салатил | Урил |


|  |  |
| --- | --- |
| Stub icon | *Оваа статија од областа на религијата е никулец. Можете да помогнете со тоа што ќе ја проширите.** п
* р
* у
 |
**Седек Костовски (Чеда Македонац)** (Леуново, Гостиварско,  1914
 *(некаде се сретнува 1917 година)* - Ужице, Србија,  1941
) — македонски партизан, борец за слобода на Македонија, учесник во НОВ на Македонија.

Животопис
---------

Рано останал без татко, па поради тоа бил принуден уште речиси како дете да замине во Белград, каде што се здобил со високо образование. Уште како ученик, а подоцна и како студент, се запознал со напредното младинско и студентско движење. Учествувал во повеќе младински и студентски акции и демонстрации за што првин бил примен во СКОЈ, а подоцна и за член на КПЈ. Дал голем придонес за ширење на напредните идеи во својот роден крај. Доаѓајки на одмор во своето родно село Леуново, вршел позитивно влијание врз селаните, а посебно врз селската младина. Честопати ги собирал младинците и им расправал за борбата на работничката класа и на младината во Белград, при што не заборавал да ја истакне улогата на КПЈ и на СКОЈ. По доаѓањето во Леуново се поврзал и со другите напредни младинци од Леуново и Никифорово. Веќе организираната младинска група во него гледала сериозна посветеност во ширењето на комунистичкото движење во овој крај. Секогаш кога доаѓал во Леуново, станувал активен член на оваа младинска група. Така било и со неговиот последен престој, односно непосредно по капитулацијата на стара Југославија. Заедно со Александар Груевски, Добре Трпевски, Седек Спировски, Тихомир Шаревски и други, тој активно учествувал во објаснувањето на причините за пропаста на стара Југославија и за потребата од вооружена борба, а учествувал и во подготовките за престојната оружена борба во Маврово. 

Споменик на борците за слобода и жртвите на фашизмот од Леуново, меѓу кои е и името на Седек Костовски.
По враќањето во Белград, во летото 1941 година, веднаш се одѕвал на повикот на ЦК КПЈ за оружена борба и заминал во партизани како борец, а подоцна како телеграфист при Врховниот штаб на НОВ и ПОЈ. Есента 1941 година храбро загинал во борбата за одбрана на Ужице.

Една улица во Гостивар, го носи неговоти име.

Наводи
------

1. 1 2  Синадиновски, Јаким; Груевски, Зоге (1976). *Трите мавровски села*. Скопје: Заедница на научните дејности. стр. 264.
2. ↑  „Започна асфалтирањето на улица"Седек Костовски"". *Гостивар*. 2020-11-25. Посетено на 2023-01-01.

Надворешни врски
----------------

Незаборавник - Седек Костовски - документарец
Големиот зигурат во Ура
Рамнината помеѓу реките Тигар и Еуфрат (Месопотамија) немала минерали и дрвја. Сумерските градби се план-конвексни глинени тули, без врзивен материјал како малтер или цемент. Бидејќи плано-испакнатите тули (заради тоа што се заоблени) се однесуваат нестабилно, на секои неколку реда тули сумерските градители ставале еден ред поставен нормално на нив. Празнините се популнувале со битумен, сено, барски трски и плевел.

По извесно време ваквите градби се изјаловувале, и затоа биле повремено рушени, зарамнувани, и повторно градени на исто место. Ова постојано преградување полека ја накачило висината на градовите, и така тие станале повисоки од околната рамнина. Ваквите брда се нарекуваат телови и ги среќаваме ширум античкиот Близок Исток. 
Сумерските цилиндрични печати исто така на нив прикажуваат куќи кои се градат од трска, слични на оние до скоро градени од барските арапи во јужен Ирак .

Сумерските храмови и палати се правеле од понапредни материјали и техники, како потпирачи, вдлабнувања, полустолбови и глинени клинци.

Во сумерската култура писарите играле важна улога, и тие ја запушувале изградбата која се изведувала за владата, благородништвото и кралското семејство.

Зигурати
--------

Најславните и импресивните сумерски градби се зигуратите - големи платформи со тераси на нивоа со храм на врвот. Зигуратите служеле како инспирација за Вавилонската кула во Библијата (видете Етеменанки).

Зигуратите типични за Убаидскиот период биле градени многу високо на платформа од глинени тули. На овие големи платфрми биле градени постепено помали и помалки концентрични платформи, иако понекогаш се граделе и приземни храмови типични за протописмениот перидо. Овие биле слични на некои современи згради во облик на зигурати. Многу храмови биле испишувани со натписи, како оние кај Укаир.

Поврзано
--------

* Асиро-вавилонска уметност и архитектура

|  |  |  |  |
| --- | --- | --- | --- |
| 

| * п
* р
* у
Историја на архитектурата |
| --- |
|  |
| 
* Барокна
* Бидермајер
* Будистичка
* Византиска
* Готска
* Експресионистичка
* Индиска
* Инканска
* Исламска
* Каталонски модернизам
* Кинеска
* Класицизам
* Класична
* Мајанска
* Мануелска
* Модерна
* Необарок
* Неоготика
* Неокласична
* Неолитска
* Неоренесанса
* Отоманска
* Персиска
* Платерескна
* Постмодерна
* Рационализам
* Ренесансна
* Римска
* Романска
* Сецесија
* Старогрчка
* Староегипетска
* Сумерска

 |

 |
**Сократ Лафазановски** (В’мбел, Костурско, Егејска Македонија, 11 септември 1939

) — македонски сликар и балетски уметник.

За време на Граѓанската војна во Грција со семејството пребегал во Романија. Во Букурешт завршил училиште за применета уметност - сликарство и балетско училиште, а дипломира ликовна уметност на Педагошката академија во Скопје.

Покрај професионалната сликарска дејност, цели 14 години бил професионален балетски уметник во Операта во Брашов (Романија) и Македонскиот народен театар во Скопје. Како сценограф има изведено преку 25 оперски постави, оперети, класични балети и претстави за деца. Работел и како ликовен педагог.

За 35 години уметничко творештво, Лафазановски има насликано околу 1200 уметнички дела изведени во масло, акварел и пастел. Од нив, 600 се наоѓаат во Скопје, 200 се подарени на установи, пријатели и љубители на убавата уметност, а останатите се во други земји: Србија, Црна Гора, Романија, Италија, Австрија, Германија, Франција, Данска, Австралија, Грција.

Член е на Друштвото на ликовни уметници на Македонија.

Наводи
------

1. ↑  Разговор со Сократ Лафазановски[*мртва врска*]
Двориштето со фонтаната
**Соколски манастир**, **Габровски манастир** или **Габровско-Соколски манастир** – манастир на Бугарската православна црква основна во 1833 година, а името го носи по својот основач Јосиф Соколски. Манастирот е посветен на Успението на Пресвета Богородица. Се наоѓа 15 км југозападно од Габрово на северните падини на Стара Планина во паркот на природата во близина на Соколска Пештера.

Првичната, мала дрвена црква била изградена во 1833 година, а фреските биле завршени година дена подоцна. Христо Цокев, уметник од Габрово, на црквата ѝ донирал икона која ги претставува Богородица и Христос и која се смета за чудесна. Во 1862 година, отецот Паул Зограф и неговиот син од селото Шипка ја фрескоживописале црквата.

Манастирот има голем двор опкружен со станбени и комунални објекти. Во центарот на дворот, во 1865 година мајсторот Никола Фичев изградил голема камена фонтана со осум славини. Манастирот е изграден за време на бугарската национална преродба со огромна поддршка на месните жители на Габрово и блиските села.

Манастирот имал важна улога во Априлското востание во Бугарија. Во овој манастир, водачот на востанието Цанко Дустабанов собрал група доброволци за борба против Турците. Во краток период за време на Руско-турската војна 1877—1878, манастирот бил болница.

Во 1973 година манастирот е прогласен за историска локација на Бугарија.

Галерија
--------

* Капијата на влезотКапијата на влезот
* Манастирскиот конакМанастирскиот конак
* Поглед на манастиротПоглед на манастирот
* Внатрешноста на куполатаВнатрешноста на куполата
* 
*

Наводи
------

1. ↑   |статија: Соколски манастир „Успение Богородично", јазик: бугарски

|  |  |
| --- | --- |
| Ризница | „Соколски манастир" на Ризницата ? |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 130166047
* LCCN: n78063740

 |

 |
**Создавањето на Адам** (италијански: *Creazione di Adamo*) — една од деветте сцени на таванот на Систинската капела. Оваа фреска денес е една од најпознатите слики на светот.

Сликањето на таванот на Систинската капела, која е наречена така според папа Сикст IV, кој дозволил таа да се изгради, а ја нарачал папата Јулиј II, го насликал Микеланџело, од 10 мај 1508 година до 31 октомври 1512 година.

Димензиите на оваа фреска се 4,80 X 2,30 м. Иако е четврта по ред, завршеана е помеѓу последните. Во „Создавањето на Адам" Микеланџело се приближил на тајните достигнувања на човештвото и Создавачот и ја оформил. На сликата монументалниот патријархален Бог ја пружи својата рака преку сликата носен од ангелите во овал на темноцрвен плашт, додека позади грбот наѕираат голи фигури, вклучувајќи една жена (која многумина ја сметаат за Ева) која љубопитно гледа преку неговото рамо и го вкрстува погледот со Адам. Во контраст со таа драматична група, Адам опуштено лежи на новосоздадената Земја затоа што сè уште ја немал примено искрата на животот која му ја пружа Божјата рака „Десната рака на Татковците" (според папската химна Veni Creatot Spiritus) силно го поттикнува „првиот човек" кој како да се буди од сон. Божјиот показалец насочен заповеднички и одлучно, додека Адам едвај успева да ја подигне раката. Господ ја потврдува и со строгиот поглед насочен на Адам кој се покажува како покорен и полн со стравопочитување.

Надворешни врски
----------------

* 

* *The Creation of Adam* на Ризницата ?
* Models of wax and clay used by Michelangelo in making his sculpture and paintings
Илустрација.Цилиндричен печат и негов глинен отпечаток од 3000 година п.н.е. пронајден во древниот град Урук на кој е изрезбарен приказ на Серпопард
Илустрација."Хиерополиска палета" на која се прикажани два Серпопарда
**Серпопард** (грчки: Σερποπαρδ, англиски: *Serpopard*) е криптид кој се појавува во митологијата на древниот Египет и Месопотамија. Описот на Серпопард е сличен на опис на криптидот Ста.

Потекло и значење на називот
----------------------------

Името во превод значи "змија-леопард".

Опис на криптидот
-----------------

Се пишува како долговратна змија со глава и тело на леопард или понекогаш и на лав.

Во древната уметност на Стариот Египет оваа суштество претставува *"симбол на хаосот, којшто владее надвор од границата на Египет, кое египетскиот крал мора да го скроти"*.

* -{"Апотропски нож" на кој се прикажани Серпопард и египетските богови Акер, Теут и Бес}--{"Апотропски *нож*" на кој се прикажани Серпопард и египетските богови Акер, Теут и Бес}-
* -{"Нармерова палета" на која се прикажани два Серпопарди}--{"Нармерова палета" на која се прикажани два Серпопарди}-
* -{"Палета четири кучиња" на која е прикажан Серпопард}--{"Палета четири кучиња" на која е прикажан Серпопард}-

Поврзано
--------

* Живи диносауруси

Наводи
------

1. ↑  Michael Rice, *Egypt's Making: The Origins of Ancient Egypt, 5000-2000 BC*, Routledge 2003. p.68
2. ↑  Henri Frankfort, *The Art And Architecture Of The Ancient Orient*, Yale University Press 1996. p.37
3. ↑  „The Narmer Palette. Corpus of Egyptian Late Predynastic Palettes". Xoomer.alice.it. Посетено на 23 август 2010.
4. ↑  Ross, Micah (ed), *From the Banks of the Euphrates: Studies in Honor of Alice Louise Slotsky*, p. 177, 2008. Eisenbrauns, ISBN 1575061449, 9781575061443, Google books

Надворешни врски
----------------

* Серпопард
* Серпопард
* Серпопард
Прсти на рацете
**Прсти на рацете** — израстоци на рацете на луѓето и другите примати. Едно лице има пет прсти на рацете, а исклучоци се случаите кога луѓето имаат полидактилија, олигодактилија или некој друг вид аномалија. Прстите на рацете се: палец, показалец, среден прст, домал прст и мал прст.

Поврзано
--------

* Отпечаток од прст

Наводи
------

1. ↑  Tracy L. Kivell; Pierre Lemelin; Brian G. Richmond; Daniel Schmitt (10. 8. 2016). *The Evolution of the Primate Hand: Anatomical, Developmental, Functional, and Paleontological Evidence*. Springer. стр. 7—. ISBN 978-1-4939-3646-5. Проверете ги датумските вредности во: `|date=` (help)

Надворешни врски
----------------

|  |  |
| --- | --- |
| Ризница | „Прсти на рацете" на Ризницата ? |
**Серскиот конгрес** на Серскиот револуционерен округ е последен конгрес од низата конгреси на Македонската револуционерна организација по Илинденското востание па сè до свикувањеото на општиот Рилски конгрес.

Собир
-----

Конгресот започнал со работа на 29 јули 1905 година во месноста *Белемето*, во Пирин и траел околу 8 дена.

На него присуствувале 25-30 делегати, а меѓу нив поистакнати биле: Јане Сандански, Стојо Хаџиев, Ѓорѓи Скрижовски, Лазар Томов, Тодор Поп Антов и други. Покрај нив присуствувале и неколку гости .

Работа
------

Конгресот посебно се посветил на разгледување на извештаите на делегатите за положбата на Организацијата и населението.

Било заклучено дека организациската мрежа која била заслабена е повторно зацврстена, разврзана е интезивна дејност, духот на населението е бодро, а целото револуционерно движење станало поцврсто.

Конгресот дисутирал и за раководството, а за војводи биле избрани Јане Сандански - Мелничко, Таската Врански - Серско, Скрижовски - Разлошко, П. Милев за Неврокоп, Дедо Илија Крчовалијата и Хаџиев за Демихисарско и Ичко Бојчев за Горноџумајско .

Дополнително кон тоа бил направен избор за учители по селата и градовите, да се засили агитацијата меѓу другите националности и да се засили просветната дејност.

Било посветено внимание и на економските прашања, а меѓу другото било решено да се присилуваат чифликсајбиите да ги продават своите чифлизи, селаните да ги откупуваат и на тој начин да се ослободаат од чифлигарските односи ии да си ја повратат земјата .

Во однос на Империјата било решено да се бојкотираат нејзините финансиски мерки како што е собирањето на десетокот.

На крајот на својата работа делегатите избрале претставници за општиот конгрес на Организацијата.

Извори
------

1. ↑  *Христо Силянов, "Освободителнитѣ борби на Македония", том II Следъ Илинденското възстание, Издателство на Илинденската организация, София, 1943. (бугарски)*
2. ↑  *Документи за борбата на македонскиот народ за самостојност и за национална држава, том еден, Униврзитет Кирил и Методиј - Факултет за филозофско - историски науки, Скопје, 1981*
3. ↑  *Историја на македонскиот народ, книга втора, издава нип Нова Македонија - заедница за издавачка дејност, книги, периодика и публицистика - Скопје, Скопје, 1969 година*
Типична сламеница на островот Риген, Германија.
**Сламеница** – куќа или колиба покриена со слама. Покрај со слама, во одредени делови на светот се користат и други суви растенија како што се трската и палмините лисја. Сламата се поставува така што го штити внатрешниот дел од покривот од вода. Голем дел од внатрешните слоеви слама останува сум и густо пакуван, па фатениот воздух делува како изолатор. 

Ова е многу стар вид на покрив и се користи во и тропските и во умерените клими. Во земјите во развој сè уште се користи заради ниската цена на локалната вегетација. Во развиените земји, изборот на ваков покрив е на богатите кои сакаат рустикален или поеколошки покрив за нивниот дом.

Сламеници во Македонија
-----------------------

Во Македонија сè до крајот на XIX век куќите биле покривани со сламаЗамената на сламените покриви била најголема после 1903 година кога многу села биле запалени

Наводи
------

1. ↑  „Сламеница" — Дигитален речник на македонскиот јазик
2. ↑  Галичник лулка на градителството[*мртва врска*] на семрежното место на МИА
3. ↑   Кичевија на семрежното место на Македонска нација

Надворешни врски
----------------

* Сламеница на Ризницата ?